**OCENA SKLADNOSTI Z »NAČELOM, DA SE NE ŠKODUJE BISTVENO«**

**(angl. Do-No-Significant-Harm, DNSH)**

Skladno z določbami člena 17 Uredbe o taksonomiji[[1]](#footnote-1) se ob upoštevanju življenjskega cikla proizvodov in storitev, ki se zagotavljajo z gospodarsko dejavnostjo, »načelo, da se ne škoduje bistveno« lahko razlaga v smislu bistvenega škodovanja šestim okoljskim ciljem, in sicer:

1. **blažitvi podnebnih sprememb**, kadar ta dejavnost privede do znatnih emisij toplogrednih plinov,
2. **prilagajanju podnebnim spremembam**, kadar ta dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva,
3. **trajnostni uporabi in varstvu vodnih in morskih virov**, kadar ta dejavnost škoduje dobremu stanju ali dobremu ekološkemu potencialu vodnih teles, vključno s površinskimi in podzemnimi vodami, ali dobremu okoljskemu stanju morskih voda,
4. **krožnemu gospodarstvu, vključno s preprečevanjem odpadkov in recikliranjem**, kadar ta dejavnost privede do znatne neučinkovitosti pri uporabi materialov ali neposredne ali posredne rabe naravnih virov ali do znatnega povečanja nastajanja, sežiganja ali odlaganja odpadkov ali kadar lahko dolgoročno odlaganje odpadkov bistveno in dolgoročno škoduje okolju,
5. **preprečevanju in nadzorovanju onesnaževanja**, kadar ta dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti, ali
6. **varstvu in obnovi biotske raznovrstnosti in ekosistemov**, kadar je ta dejavnost bistveno škodljiva za dobro stanje in odpornost ekosistemov ali škodljiva za stanje ohranjenosti habitatov in vrst, vključno s tistimi, ki so v interesu Unije.

Pri pripravi ocene skladnosti z DNSH je treba izhajati iz vodilnih načel, ki so opredeljena v Tehničnih smernicah EK[[2]](#footnote-2). V skladu s Tehničnimi smernicami EK se za ukrepe, ki nimajo predvidljivega vpliva na vse ali nekatere od šestih okoljskih ciljev oziroma je ta vpliv nepomemben, lahko uporabi poenostavljeni pristop.

*Poenostavljen pristop se lahko uporablja, če je izpolnjen vsaj eden od naslednjih kriterijev:*

1. *ukrep zaradi svoje narave nima predvidljivega vpliva na vse od šestih okoljskih ciljev oziroma je ta vpliv nepomemben,*
2. *ukrep se spremlja kot ukrep, ki 100-odstotno podpira cilje na področju podnebnih sprememb ali okoljske cilje v skladu s Prilogo I Uredbe (EU) 2021/1060 o skupnih določbah,*
3. *ukrep bodisi 100-odstotno podpira enega od šestih okoljskih ciljev ali bistveno prispeva k enemu od šestih okoljskih ciljev v skladu z določbami Uredbe o taksonomiji in Delegirane uredbe Komisije,*
4. *ukrep je po vsebini enak ukrepu, ki je bil ocenjen v okviru predhodne ocene* *Programa evropske kohezijske politike v obdobju 2021-2027 v Sloveniji in je opredeljen z morebitnimi omilitvenimi ukrepi v Tehničnih merilih za izbor projektov za ocenjevanje DNSH,*
5. *ukrep je po vsebini enak ukrepu, ki je že bil vsebinsko ocenjen v okviru Načrta za okrevanje in odpornost (v nadaljevanju NOO), zanj pa so določeni morebitni omilitveni ukrepi, ki se upoštevajo pri njegovi implementaciji.*

|  |  |
| --- | --- |
| **Naziv projekta:** |                                                              |
| **Naziv vlagatelja/ upravičenca:** |                                                              |
| **Ime in priimek zakonitega zastopnika vlagatelja/ upravičenca:** |                                               |

**Sklad za modernizacijo (MS)**

**Shema EE (del A): Posodobitev in razvoj prenosnega in distribucijskega električnega omrežja**

Ukrep, v katerega spada projekt, ki je predmet vloge:

[ ]  Prenos in distribucija električne energije (4.9)

Dejavnost, ki bo v okviru projekta podprta, je (*označite vse relevantne*):

[ ]  gradnja in upravljanje neposredne povezave ali razširitev obstoječe neposredne povezave za proizvodnjo električne energije z majhnimi emisijami ogljika pod mejno vrednostjo 100 g CO2e/kWh, izmerjenimi na podlagi življenjskega cikla, za razdelilno transformatorsko postajo ali omrežje;

[ ]  gradnja in upravljanje polnilnih postaj za električna vozila in podporne električne infrastrukture za elektrifikacijo prometa, če so izpolnjena tehnična merila za pregled iz oddelka te priloge, ki se nanaša na promet;

[ ]  namestitev prenosnih in distribucijskih transformatorjev, ki izpolnjujejo zahteve stopnje 2 (od 1. julija 2021) iz Priloge I k Uredbi Komisije (EU) št. 548/2014 in, za srednje transformatorje, pri katerih najvišja napetost za opremo ne presega 36 kV, zahteve glede doseganja ravni AA0, kar zadeva izgube prostega teka, določene v standardu EN 50588-1;

[ ]  gradnja/namestitev in upravljanje opreme in infrastrukture, pri čemer je glavni cilj povečati proizvodnjo ali uporabo električne energije iz obnovljivih virov;

[ ]  namestitev opreme za povečanje možnosti nadzora in opazovanja elektroenergetskega sistema ter omogočanje razvoja in vključevanja obnovljivih virov energije, vključno s:

[ ]  senzorji in merilnimi orodji (vključno z meteorološkimi senzorji za napovedovanje proizvodnje iz obnovljivih virov);

[ ]  komunikacijo in nadzorom (vključno z napredno programsko opremo in kontrolnimi sobami, avtomatizacijo razdelilnih transformatorskih postaj ali napajalnikov in zmogljivostmi za regulacijo napetosti za prilagoditev bolj decentraliziranemu dovajanju energije iz obnovljivih virov);

[ ]  namestitev opreme, med drugim bodočih sistemov naprednega merjenja ali sistemov, ki nadomeščajo sisteme naprednega merjenja, v skladu s členom 19(6) Direktive (EU) 2019/944 Evropskega parlamenta in Sveta, ki izpolnjujejo zahteve iz člena 20 Direktive (EU) 2019/944, ki lahko prenaša informacije uporabnikom, da bi ti lahko na daljavo uravnavali porabo, vključno z vozlišči s podatki o strankah;

[ ]  izdelava/namestitev opreme za omogočanje izmenjave izrecno električne energije iz obnovljivih virov med uporabniki;

[ ]  gradnja in upravljanje interkonektorjev med prenosnimi sistemi, če eden od sistemov izpolnjuje merila.

V skladu s Prilogo I Uredbe (EU) 2021/1060 o skupnih določbah ukrep ustreza področju ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje, za katerega se upošteva 100-odstotni prispevek k ciljem na področju podnebnih sprememb, **s čimer je izpolnjen kriterij b) za uporabo poenostavljenega pristopa.**

V skladu z Delegirano uredbo Komisije (EU) 2021/2139[[3]](#footnote-3) ukrep bistveno prispeva k blažitvi podnebnih sprememb, saj gre za infrastrukturo ali opremo za prenos in distribucijo, ki je del elektroenergetskega sistema, ki je medsebojno povezan z evropskim elektroenergetskim sistemom preko drugih držav članic, **s čimer je izpolnjen kriterij c) za uporabo poenostavljenega pristopa.**

Za specifični cilj RSO2.3 je izvedena predhodna ocena skladnosti Programa evropske kohezijske politike v obdobju 2021–2027 (PEKP) v Sloveniji z načelom DNSH, kot je podana v dokumentu *Strokovna in tehnična podpora pri izvedbi celovite presoje vplivov na okolje za Program evropske kohezijske politike 2021–2027 – Dodatek za presojo načela, da se ne škoduje bistveno* (v nadaljevanju CPVO-DNSH). Ukrep je po vsebini enak ukrepom, ki so bili ocenjeni v okviru predhodne ocene skladnosti PEKP z načelom DNSH in so opredeljeni z morebitnimi omilitvenimi ukrepi na podlagi Tehničnih meril za izbor projektov za izpolnjevanje »načela, da se ne škoduje bistveno«[[4]](#footnote-4) (v nadaljevanju tehnična merila), **s čimer je izpolnjen kriterij d) za uporabo poenostavljenega pristopa.**

***Navodilo za vlagatelje:***

*Ocena skladnosti ukrepa z načelom DNSH se izvaja dvostopenjsko, pri čemer se glede na vrsto ukrepa upoštevajo Smernice organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021–2027 v Sloveniji[[5]](#footnote-5) (v nadaljevanju Smernice OU DNSH):*

* ***prva stopnja (poenostavljena ocena)*** *se izvede za vse ukrepe na podlagi kontrolnega seznama iz Priloge 7.1 Smernic OU DNSH:*
* *vlagatelj na kratko opiše morebitne škodljive vplive ukrepa na posamezen okoljski cilj (ocena DA) ali pojasni, zakaj določen okoljski cilj ne zahteva vsebinske ocene (ocena NE),*
* *če je pri vseh okoljskih ciljih ocenjeno, da ukrep ne zahteva vsebinske ocene (ocena NE), se s tem ocena skladnosti ukrepa z načelom DNSH zaključi.*
* ***druga stopnja (vsebinska ocena)*** *se izvede za tiste okoljske cilje, na katere ima lahko ukrep v skladu s poenostavljeno oceno morebitne škodljive vplive (ocena DA), in sicer se vsebinska ocena izvede na podlagi kontrolnega seznama iz priloge 7.3 Smernic OU DNSH:*
* *vlagatelj dokaže, da vplivi ukrepa skozi celoten življenjski cikel ukrepa ne bodo bistveno škodovali okoljskim ciljem, ter predvidi morebitne omilitvene ukrepe,*
* *ukrep je skladen z načelom DNSH, če nobeden izmed ocenjenih vplivov ne škoduje okoljskim ciljem.*

*Za ukrep/sklop, v katerega spada projekt, ki je predmet vloge, ustrezno izpolnite/dopolnite oceno skladnosti z načelom DNSH.*

*Oceno skladnosti ukrepa z načelom DNSH z navedbo omilitvenih ukrepov v tabelah X.1 in X.2 ustrezno prilagodite glede na ukrepe, ki se bodo izvedli v okviru projekta. Besedilo v rdečem prilagodite tako, da ga bodisi vključite kot del vaše ocene (če je relevantno z vidika vaših ukrepov) bodisi ga izvzamete in predstavite morebitne druge ustrezne omilitvene ukrepe za zagotavljanje skladnosti projekta z načelom DNSH. Navedite tudi razpoložljivo dokumentacijo, ki podpira navedbe v vsebinski oceni skladnosti (seznam možnih dokazil je predstavljen v poglavju 5.1 ter zlasti v poglavju 5.2.5 Smernic OU DNSH). Navedeno dokumentacijo je potrebno predložiti najkasneje ob izstavitvi zahtevka za izplačilo oz. ob zaključku projekta.*

**1. Prenos in distribucija električne energije (4.9)**

Kratek opis ukrepa:

|  |
| --- |
|  |

**Tabela 1.1: Poenostavljena ocena**

| *Ali je za okoljske cilje v nadaljevanju potrebna vsebinska ocena skladnosti ukrepa z načelom, da se ne škoduje bistveno?* | *DA* | *NE* | *Utemeljitev, če ste izbrali odgovor »NE«* |
| --- | --- | --- | --- |
| Blažitev podnebnih sprememb |  | X | Ukrep v skladu z Delegirano uredbo Komisije (EU) 2021/2139 bistveno prispeva k blaženju podnebnih sprememb, saj gre za infrastrukturo ali opremo za prenos in distribucijo, ki je del elektroenergetskega sistema, ki je medsebojno povezan z evropskim elektroenergetskim sistemom.Ukrep v skladu s Prilogo I k Uredbi (EU) 2021/1060 100-odstotno prispeva k ciljem na področju podnebnih sprememb – področje ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* pri načrtovanju naložb/projektov/investicij z energetsko/emisijsko intenzivnimi procesi/izdelki bomo podprli rešitve z nizkimi emisijami toplogrednih plinov v življenjskem ciklu, kar bo zagotovljeno z razpisnimi pogoji za ponudnike storitev in produktov (ob upoštevanju Uredbe o zelenem javnem naročanju),
* pri načrtovanju objektov velike infrastrukture bo upoštevano tudi Obvestilo Komisije – Tehnične smernice za krepitev podnebne odpornosti infrastrukture v obdobju 2021–2027 (2021/C 373/01).

Ob upoštevanju navedenih meril za izbor projektov in omilitvenih ukrepov, ukrep ne bo povzročil precejšnjih emisij toplogrednih plinov. |
| Prilagajanje podnebnim spremembam |  | X | Ukrep v skladu z Delegirano uredbo Komisije (EU) 2021/2139 bistveno prispeva k prilagajanju podnebnim spremembam ob upoštevanju določenih tehničnih meril.Ukrep v skladu s Prilogo I k Uredbi (EU) 2021/1060 100-odstotno prispeva k ciljem na področju podnebnih sprememb – področje ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* pri načrtovanju objektov velike infrastrukture bo upoštevano tudi Obvestilo Komisije – Tehnične smernice za krepitev podnebne odpornosti infrastrukture v obdobju 2021–2027 (2021/C 373/01),

Ob upoštevanju navedenih meril za izbor projektov in omilitvenih ukrepov, ukrep ne bo povečal negativnega vpliva trenutnega podnebja in pričakovanega prihodnjega podnebja na ukrep sam ali na ljudi, naravo ali sredstva. |
| Trajnostna raba ter varstvo vodnih in morskih virov  |  | X | Ukrep, skladno z Delegirano uredbo Komisije (EU) 2021/2139, ne škoduje bistveno okoljskemu cilju.Ukrep v skladu s Prilogo I k Uredbi (EU) 2021/1060 40-odstotno prispeva k drugim okoljskim ciljem – področje ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* pri umeščanju novih objektov bo preverjen njihov potencialen vpliv tudi na črpališča pitne vode s podeljenimi vodnimi dovoljenji in na predlagana vodovarstvena območja, ki niso zaščitena z vodovarstvenimi območji, in izvedeni ukrepi za zaščito teh virov. Poseganje v bližino vodnih virov ali na predlagana vodovarstvena območja in načrtovanje ustreznih ukrepov za zaščito teh vodnih virov se preverja v okviru izdaje projektnih pogojev in izdaje gradbenega dovoljenja,
* pri izvedbi projekta/investicije bodo upoštevani omilitveni ukrepi in usmeritve za varstvo okolja iz Celovitega nacionalnega energetskega in podnebnega načrta Republike Slovenije (NEPN),
* projekt/Investicija se bo izvedla na lokacijah, ki so sprejemljive z vidika varstva okolja in tehničnih zmožnosti energetskega omrežja za energetsko učinkovit prevzem in distribucijo energije končnim porabnikom.

Ob upoštevanju navedenih meril za izbor projektov in omilitvenih ukrepov, ukrep ne bo škodil dobremu stanju ali dobremu ekološkemu potencialu vodnih teles, vključno s površinsko vodo in podtalnico; ali dobremu okoljskemu stanju morskih voda. |
| Krožno gospodarstvo, vključno s preprečevanjem odpadkov in recikliranjem | X |  |  |
| Preprečevanje in nadzorovanje onesnaževanja zraka, vode ali tal  | X |  |  |
| Varstvo in ohranjanje biotske raznovrstnosti in ekosistemov |  | X | Ukrep, skladno z Delegirano uredbo Komisije (EU) 2021/2139, ne škoduje bistveno okoljskemu cilju ob upoštevanju določenih tehničnih meril.Ukrep v skladu s Prilogo I k Uredbi (EU) 2021/1060 40-odstotno prispeva k drugim okoljskim ciljem – področje ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* pri izvedbi projekta/investicije bodo upoštevani omilitveni ukrepi in usmeritve za varstvo okolja iz Celovitega nacionalnega energetskega in podnebnega načrta Republike Slovenije (NEPN),
* projekt/investicija se bo izvedla na lokacijah, ki so sprejemljive z vidika varstva okolja in tehničnih zmožnosti energetskega omrežja za energetsko učinkovit prevzem in distribucijo energije končnim porabnikom.

Ob upoštevanju navedenih meril za izbor projektov in omilitvenih ukrepov, ukrep ne bo bistveno škodil dobremu stanju in odpornosti ekosistemov ali na ohranitveni status habitatov in vrst, vključno s tistimi, ki so v interesu Unije. |

*V kolikor je v zgornji tabeli za katerega izmed okoljskih ciljev ocenjeno, da je potrebna vsebinska ocena skladnosti ukrep za načelom DNSH, nadaljujte z vsebinsko oceno skladnosti z načelom DSNH v naslednji tabeli.*

**Tabela 1.2: Vsebinska ocena**

| *Vprašanja* | *NE* | *Vsebinska utemeljitev - kjer je relevantno, predložite informacije o razpoložljivi podporni dokumentaciji* |
| --- | --- | --- |
| Blažitev podnebnih sprememb:*Ali se pričakuje, da bo ukrep**povzročil precejšnje emisije**toplogrednih plinov?* | / | Podrobnejša vsebinska ocena skladnosti ukrepa s tem okoljskim ciljem ni potrebna. |
| Prilagajanje podnebnim spremembam:*Ali se pričakuje, da bo ukrep**povečal negativen vpliv trenutnega podnebja in**pričakovanega prihodnjega**podnebja na ukrep sam ali na**ljudi, naravo ali sredstva?* | / | Podrobnejša vsebinska ocena skladnosti ukrepa s tem okoljskim ciljem ni potrebna. |
| Trajnostna raba ter varstvo vodnih in morskih virov:*Ali se pričakuje, da bo ukrep**škodil:**(i) dobremu stanju ali dobremu**ekološkemu potencialu vodnih**teles, vključno s površinsko**vodo in podtalnico; ali**(ii) dobremu okoljskemu stanju**morskih voda?* | / | Podrobnejša vsebinska ocena skladnosti ukrepa s tem okoljskim ciljem ni potrebna. |
| Krožno gospodarstvo, vključno s preprečevanjem odpadkov in recikliranjem:*Ali se pričakuje, da bo ukrep:**(i) povzročil znatno povečanje**nastajanja, sežiganja ali**odlaganja odpadkov, razen**sežiganja nevarnih odpadkov, ki**jih ni mogoče reciklirati, ali**(ii) povzročil bistvene**neučinkovitosti pri neposredni**ali posredni rabi naravnih virov v**kateri koli fazi njihovega**življenjskega cikla, ki jih ne**zmanjšujejo ustrezni ukrepi, ali**(iii) bistveno in dolgoročno**škodoval okolju z vidika**krožnega gospodarstva?* | X | Ukrep, skladno z Delegirano uredbo Komisije (EU) 2021/2139, ne škoduje bistveno okoljskemu cilju ob upoštevanju določenih tehničnih meril:* Vzpostavljen je načrt ravnanja z odpadki, ki zagotavlja čim večjo ponovno uporabo ali recikliranje po koncu življenjske dobe v skladu s hierarhijo ravnanja z odpadki, tudi na podlagi pogodbenih dogovorov s partnerji na področju ravnanja z odpadki, razmisleka o finančnih projekcijah ali uradne projektne dokumentacije.

Ukrep v skladu s Prilogo I k Uredbi (EU) 2021/1060 40-odstotno prispeva k drugim okoljskim ciljem – področje ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* pri načrtovanju in izvedbi gradbenih del bodo izvedeni ukrepi za izboljšanje snovne učinkovitosti (ovrednotenje porabe snovi napram potrebam in funkcionalnosti vključno z upoštevanjem končne razgradnje, uporaba recikliranih materialov in ponovna uporaba materialov ter proizvodov; uporaba lokalnih materialov z ustreznimi tehničnimi lastnostmi, ki niso škodljive za okolje in zdravje ljudi ter materialov z nizkimi emisijami v življenjski dobi, uporaba sistemov kroženja snovi, ponovna uporaba vode ipd.),
* skladno z nacionalnimi cilji na področju odpadkov se najmanj 70 % skupne mase gradbenih odpadkov pripravi za ponovno uporabo, reciklira in materialno predela (vključno z zasipanjem z uporabo odpadkov za nadomestitev drugih materialov, nenevarnih gradbenih odpadkov in odpadkov pri rušenju objektov, razen naravno prisotnega materiala, navedenega pod številko odpadka 17 05 04 s seznama odpadkov),
* pri izvedbi projekta/investicije bodo upoštevani omilitveni ukrepi in usmeritve za varstvo okolja iz Celovitega nacionalnega energetskega in podnebnega načrta Republike Slovenije (NEPN).

Ob upoštevanju navedenih meril za izbor projektov in omilitvenih ukrepov, ukrep ne bo povzročil znatnega povečanja nastajanja in odlaganja odpadkov ali povzročil bistvene neučinkovitosti pri neposredni ali posredni rabi naravnih virov v kateri koli fazi njihovega življenjskega cikla, ali bistveno in dolgoročno škodoval okolju z vidika krožnega gospodarstva. |
| Preprečevanje in nadzorovanje onesnaževanja zraka, vode ali tal:*Ali se pričakuje, da bo ukrep**znatno povečal emisije,**onesnaževal v zrak, vodo ali**tla?* | X | Ukrep, skladno z Delegirano uredbo Komisije (EU) 2021/2139, ne škoduje bistveno okoljskemu cilju ob upoštevanju določenih tehničnih meril:* Nadzemni visokonapetostni vodi:

a) za dejavnosti na gradbišču se upoštevajo načela iz Splošnih okoljskih, zdravstvenih in varnostnih smernic Mednarodne finančne korporacije[[6]](#footnote-6).b) pri dejavnostih se upoštevajo veljavni standardi in predpisi za omejitev vpliva elektromagnetnega sevanja na zdravje ljudi, kar vključuje dejavnosti, ki se izvajajo v Uniji, pri katerih se upošteva priporočilo Sveta o omejevanju izpostavljanja javnosti elektromagnetnim poljem (od 0 Hz do 300 GHz)[[7]](#footnote-7), in dejavnosti, ki se izvajajo v tretjih državah, pri katerih se upoštevajo smernice Mednarodne komisije za varstvo pred neionizirajočimi sevanji (ICNIRP) iz leta 1998[[8]](#footnote-8).* Pri dejavnostih se ne uporabljajo poliklorirani bifenili (PCB).

Ukrep v skladu s Prilogo I k Uredbi (EU) 2021/1060 40-odstotno prispeva k drugim okoljskim ciljem – področje ukrepanja 053 - Pametni energetski sistemi (vključno z inteligentnimi energetskimi omrežji in sistemi IKT) ter povezano shranjevanje.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* pri izvedbi projekta/investicije bodo upoštevani morebitni omilitveni ukrepi in usmeritve za varstvo okolja iz Celovitega nacionalnega energetskega in podnebnega načrta Republike Slovenije (NEPN),
* projekt/Investicija se bo izvedla na lokacijah, ki so sprejemljive z vidika varstva okolja in tehničnih zmožnosti energetskega omrežja za energetsko učinkovit prevzem in distribucijo energije končnim porabnikom.

Ob upoštevanju navedenih meril za izbor projektov in omilitvenih ukrepov, ukrep ne bo znatno povečal emisij, onesnaževal v zrak, vodo ali tla. |
| Varstvo in ohranjanje biotske raznovrstnosti in ekosistemov:*Ali je ukrep:**(i) bistveno škodljiv za dobro**stanje in odpornosti**ekosistemov; ali**(ii) škodljiv za ohranitveni status**habitatov in vrst, vključno s**tistimi, ki so v interesu Unije?* | / | Podrobnejša vsebinska ocena skladnosti ukrepa s tem okoljskim ciljem ni potrebna. |

**Informacije o razpoložljivi dokumentaciji:**

|  |
| --- |
|  |

|  |
| --- |
| V/na: |
| Datum:Žig: |  | Ime in priimek zakonitega zastopnika vlagatelja |
| Podpis zakonitega zastopnika vlagatelja |

1. [UREDBA (EU) 2020/852 EVROPSKEGA PARLAMENTA IN SVETA z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088](https://eur-lex.europa.eu/legal-content/SL/TXT/HTML/?uri=CELEX:02020R0852-20200622) [↑](#footnote-ref-1)
2. [Obvestilo Komisije - Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost 2021/C 58/01](https://eur-lex.europa.eu/legal-content/SL/TXT/HTML/?uri=CELEX:52021XC0218(01)) [↑](#footnote-ref-2)
3. [Delegirana uredba Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev](https://eur-lex.europa.eu/legal-content/SL/TXT/?uri=CELEX:02021R2139-20240101) [↑](#footnote-ref-3)
4. [Priloga k CPVO-DNSH: Tehnična merila za izbor projektov za izpolnjevanje »načela, da se ne škoduje bistveno«](https://evropskasredstva.si/app/uploads/2023/09/Priloga-Programa_DNSH_Tehnicna-merila-za-izbor-projektov.pdf) [↑](#footnote-ref-4)
5. [Smernice organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021–2027 v Sloveniji, verzija 2.0](https://evropskasredstva.si/app/uploads/2024/07/Smernice_DNSH_junij2024_verzija2_0.pdf) [↑](#footnote-ref-5)
6. Okoljske, zdravstvene in varnostne smernice z dne 30. aprila 2007 (različica z dne (različica z dne 4. junija 2021): <https://www.ifc.org/wps/wcm/connect/29f5137d-6e17-4660-b1f9-02bf561935e5/Final%2B-%2BGeneral%2BEHS%2BGuidelines.pdf?MOD=AJPERES&CVID=jOWim3p>). [↑](#footnote-ref-6)
7. Priporočilo Sveta z dne 12. julija 1999 o omejevanju izpostavljanja javnosti elektromagnetnim poljem (od 0 Hz do 300 GHz) (1999/519/ES) (UL L 199, 30.7.1999, str. 59). [↑](#footnote-ref-7)
8. Smernice Mednarodne komisije za varstvo pred neionizirajočimi sevanji za omejevanje izpostavljenosti časovno spremenljivim električnim, magnetnim in elektromagnetnim poljem (do 300 GHz) iz leta 1998 (različica z dne (različica z dne 4. junija 2021): <https://www.icnirp.org/cms/upload/publications/ICNIRPemfgdl.pdf>) [↑](#footnote-ref-8)